**บทที่ 5**

**สรุป อภิปรายผลและข้อเสนอแนะ**

 การวิจัยในครั้งนี้ ผู้วิจัยได้ดำเนินการพัฒนาความสามารถการอ่านและการเขียนคำศัพท์พื้นฐานภาษาอังกฤษ ของนักเรียนชั้นประถมศึกษาปีที่ 6 โดยใช้ แผนการจัดกิจกรรมการเรียนการสอนภาษาอังกฤษด้วยวิธีการสอนแบบ 3Ps

**5.1 สรุปผลการวิจัย**

 ผู้วิจัยได้สรุปผลการวิจัยตามประเด็นที่ศึกษา ดังนี้

 5.1.1 สภาพปัญหาและแนวทางในการจัดกิจกรรมการเรียนการสอนภาษาอังกฤษด้วยวิธีการสอน แบบ 3Ps ที่ส่งเสริมความสามารถในการอ่านและเขียนคำศัพท์พื้นฐานภาษาอังกฤษของนักเรียนชั้นประถมศึกษาปีที่ 6 พบว่านักเรียนชั้นประถมศึกษาปีที่ 6 1) นักเรียนส่วนใหญ่ไม่สามารถอ่านและเขียนคำศัพท์พื้นฐานภาษาอังกฤษได้อย่างถูกต้อง 2) นักเรียนขาดความรู้ความเข้าใจจากการอ่านภาษาอังกฤษ 3) นักเรียนจำคำศัพท์ที่ถาวรไม่ได้ แนวทางในการจัดกิจกรรมการเรียนการสอนภาษาอังกฤษด้วยวิธีการสอนแบบ 3Ps ของนักเรียนชั้นประถมศึกษาปีที่ 6

 จากการวิเคราะห์สภาพปัญหา ผู้วิจัยได้หาแนวทางการแก้ปัญหา ดังนี้ 1) การจัดกิจกรรมการเรียนการสอนเน้นให้ผู้เรียน ฝึกการใช้คำศัพท์ภาษาอังกฤษผ่านการสื่อสารจัดกิจกรรมกระตุ้นให้ผู้เรียนได้แสดงออกด้วยการสนทนาสั้น ๆ ในทุก ๆ ชั่วโมงเรียน 2) ประเมินผลการเรียนรู้ของผู้เรียนด้วยกิจกรรมท้ายบทเรียน แบบทดสอบก่อนเรียน หลังเรียน เพื่อประเมินความก้าวหน้าของผู้เรียน 3) สื่อการสอนเน้นคำศัพท์ที่มีภาพประกอบเพื่อเกิดแรงจูงใจในการอ่านและเขียนคำศัพท์ ใช้สื่อของจริงและเป็นสื่อที่อยู่ใกล้ตัวนักเรียนเพื่อความสอดคล้องเชื่อมโยงกับการนำไปใช้ในชีวิตประจำวัน

 5.1.2 การจัดการเรียนรู้เพื่อพัฒนาความสามารถการอ่านและการเขียนคำศัพท์พื้นฐานภาษาอังกฤษ ของนักเรียนชั้นประถมศึกษาปีที่ 6 โดยใช้แผนการจัดกิจกรรมการเรียนการสอนภาษาอังกฤษด้วยวิธีการสอนแบบ 3Ps ที่ผู้วิจัยสร้างขึ้นแผนที่ 1-4 พัฒนาความสามารถในการอ่านคำศัพท์พื้นฐานภาษาอังกฤษ ได้ผลดังนี้ 1) ค่าประสิทธิภาพของการจัดกิจกรรมการเรียนรู้ เท่ากับ 81.02/94.45 สูงกว่าเกณฑ์ 80/80 และ แผนการจัดการเรียนรู้วิชาภาษาอังกฤษที่สอนด้วยวิธีสอนภาษาอังกฤษแบบ 3Ps พัฒนาความสามารถในการเขียนคำพื้นฐานภาษาอังกฤษ แผนที่ 5-8 ได้ค่าที่มีประสิทธิภาพ(/)เท่ากับ 80.11/88.41 แสดงให้เห็นว่าการจัดการเรียนการสอนภาษาอังกฤษด้วยวิธีการสอนแบบ 3Ps ส่งเสริมความสามารถในการเขียนของนักเรียนชั้นประถมศึกษาปีที่ 6 โรงเรียนบ้านสวัสดี มีประสิทธิภาพ สูงกว่าเกณฑ์ 80/80 2) ค่าดัชนีประสิทธิผลของการจัดกิจกรรมการเรียนรู้ พบว่า ดัชนีประสิทธิผลของการจัดการเรียนรู้วิชาภาษาอังกฤษที่สอนด้วยวิธีสอนภาษาอังกฤษด้วยวิธีการสอนแบบ 3Ps มีค่าดัชนีประสิทธิผล เท่ากับ ร้อยละ 0.59 ซึ่งแสดงว่านักเรียนมีความรู้เพิ่มขึ้นร้อยละ 59.00 3) ผลการเปรียบเทียบความสามารถในการอ่านและการเขียนคำศัพท์พื้นฐานภาษาอังกฤษของนักเรียนชั้นประถมศึกษาปีที่ 6 ระหว่างคะแนนทดสอบก่อนและหลังการเรียนด้วยวิธีการสอนแบบ 3Ps พบว่า ผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติ ที่ระดับ .05 4) ผลการสำรวจความพึงพอใจของนักเรียนชั้นประถมศึกษาปีที่ 6ต่อการจัดกิจกรรมการเรียนการสอนภาษาอังกฤษด้วยวิธีการสอนแบบ 3Ps ที่ส่งเสริมความสามารถในการอ่านและเขียนคำศัพท์พื้นฐานภาษาอังกฤษ พบว่า คะแนนรวมจากการตอบแบบสอบถามความพึงพอใจของนักเรียน โดยภาพรวม ค่าเฉลี่ย เท่ากับ 4.65 จากค่าคะแนน 5 ระดับ นักเรียนมีความพึงพอใจต่อการจัดกิจกรรมการเรียนการสอนภาษาอังกฤษด้วยวิธีการสอนแบบ 3Ps โดยรวมที่ระดับมากที่สุด

**5.2 อภิปรายผลการวิจัย**

 5.2.1 สภาพปัญหาและแนวทางในการจัดกิจกรรมการเรียนการสอนภาษาอังกฤษด้วยวิธีการสอนแบบ 3Ps ที่ส่งเสริมความสามารถในการอ่านและเขียนคำศัพท์พื้นฐานภาษาอังกฤษของนักเรียนชั้นประถมศึกษาปีที่ 6 พบว่านักเรียนชั้นประถมศึกษาปีที่ 6 จากการสัมภาษณ์ครูผู้สอนภาษาอังกฤษ พบว่า นักเรียนส่วนใหญ่ไม่สามารถอ่านและเขียนคำศัพท์พื้นฐานภาษาอังกฤษได้อย่างถูกต้อง นักเรียนขาดความรู้ความเข้าใจจากการอ่านภาษาอังกฤษ นักเรียนจำคำศัพท์ที่ถาวรไม่ได้ ซึ่งสอดคล้องกับงานวิจัยของจักรพรรดิ คงนะ (2550) การพัฒนาแบบฝึกการอ่านภาษาอังกฤษที่เกี่ยวกับปัญหาของวัยรุ่นตอนต้น สำหรับนักเรียนชั้นประถมศึกษาปี ที่ 6 การวิจัยครั้งนี้มีวัตถุประสงค์เพื่อพัฒนาแบบฝึกการอ่านภาษาอังกฤษที่เกี่ยวกับปัญหาของวัยรุ่นตอนต้น สำหรับนักเรียนชั้นประถมศึกษาปี ที่ 6 โรงเรียนหลวงพ่อแช่มวัดตาก้องอนุสรณ์เพื่อเปรียบเทียบความในการอ่านภาษาอังกฤษของนักเรียนชั้นประถมศึกษาปี ที่ 6 ก่อนและหลังการใช้แบบฝึก และเพื่อศึกษาความคิดเห็นของนักเรียนที่มีต่อแบบฝึกที่ผู้วิจัยสร้างขึ้นผลการวิจัยพบว่า 1) ประสิทธิภาพของแบบฝึกเสริมการอ่านภาษาอังกฤษที่เกี่ยวกับปัญหาของวัยรุ่นตอนต้นมีค่า 75.84/75.12 ซึ่งถือว่ามีประสิทธิภาพเป็นไปตามเกณฑ์ 2) ความสามารถในการอ่านภาษาอังกฤษของนักเรียนหลังเรียนสูงกว่าก่อนเรียนโดยใช้ แบบฝึกฯอย่างมีนัยสำคัญทางสถิติที่ระดับ 0.05 3) นักเรียนมีความคิดเห็นที่ดีต่อแบบฝึกเสริมการอ่านภาษาอังกฤษที่เกี่ยวกับปัญหาของวัยรุ่นตอนต้น

 5.2.2 ประสิทธิภาพ แผนการจัดการเรียนรู้วิชาภาษาอังกฤษที่สอนด้วยวิธีสอนภาษาอังกฤษแบบ 3Ps พัฒนาความสามารถในการอ่านคำพื้นฐานภาษาอังกฤษ แผนที่ 1-4 ได้ค่าที่มีประสิทธิภาพเท่ากับ 81.02/94.45 สูงกว่าเกณฑ์ 80/80 และ แผนการจัดการเรียนรู้วิชาภาษาอังกฤษที่สอนด้วยวิธีสอนภาษาอังกฤษแบบ 3Ps พัฒนาความสามารถในการเขียนคำพื้นฐานภาษาอังกฤษ แผนที่ 5-8 ได้ค่าที่มีประสิทธิภาพเท่ากับ 80.11/88.41แสดงให้เห็นว่าการจัดการเรียนการสอนภาษาอังกฤษด้วยวิธีการสอนแบบ 3Ps เพื่อส่งเสริมความสามารถในการเขียนของนักเรียนชั้นประถมศึกษาปีที่ 6 โรงเรียนบ้านสวัสดี มีประสิทธิภาพ สูงกว่าเกณฑ์ 80/80 เป็นไปตามสมมุติฐานที่ตั้งไว้ ซึ่งสอดคล้องกับงานวิจัยของวนิดา สุวรรณสินธุ์, สุพรรณริกา วัฒน์บุณย์, พนาน้อย รอดชู (2556) การศึกษาความสามารถด้านทักษะการอ่านภาษาอังกฤษเพื่อความเข้าใจของนักเรียนชั้นมัธยมศึกษาปี ที่1 โดยใช้เทคนิคการสอนแบบเอสคิวโฟร์อาร์พลัส A Study of English Reading Comprehension Ability of Matthayomsuksa Students by Using SQ4R- PLUS Technique การวิจัยครั้งนี้มีจุดประสงค์เพื่อศึกษาความสามารถในการอ่านภาษาอังกฤษเพื่อความเข้าใจ และความพึงพอใจต่อเทคนิคการสอนแบบเอสคิวโฟร์อาร์พลัสที ผลการวิจัยพบว่า 1) ความสามารถในการอ่านภาษาอังกฤษเพื่อความเข้าใจ ของนักเรียนชั้นมัธยมศึกษาปีที่ 1 โดยใช้เทคนิคการสอนแบบเอสคิวโฟร์อาร์พลัส หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 และ 2) ความพึงพอใจของนักเรียนที่มีต่อการสอนโดยใช้เทคนิคแบบเอสคิวโฟร์อาร์พลัส โดยรวมอยู่ในระดับมาก

 5.2.3 ผลการเปรียบเทียบความสามารถในการอ่านและการเขียนคำศัพท์พื้นฐานภาษาอังกฤษของนักเรียนชั้นประถมศึกษาปีที่ 6 ระหว่างคะแนนทดสอบก่อนและหลังการเรียนด้วยวิธีการสอนแบบ 3Ps พบว่า ผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติ ที่ระดับ .05 จิราวรรณ สำรวมใจ (2554) การส่งเสริมทักษะการอ่านภาษาอังกฤษ โดยใช้คำศัพท์เกี่ยวกับสภาพภูมิอากาศสำหรับนักเรียนชั้นประถมศึกษาปีที่ 4/1 การศึกษาวิจัยในครั้งนี้ มีวัตถุประสงค์เพื่อให้นักเรียนชั้นประถมศึกษาปีที่ 4/1 ได้มีความรู้ความสามารถ ในการอ่านภาษาอังกฤษและเข้าใจความหมายมากยิ่งขึ้น โดยใช้กิจกรรมการอ่านจากสื่อสิ่งพิมพ์หรือใบงานที่มีประกอบอยู่ รวมทั้งการลงมือทำแบบฝึกหัดเพื่อทดสอบความรู้ ความเข้าใจ และประเมินผลสัมฤทธิ์ทางการพัฒนาด้านการเรียนรู้ภาษาอังกฤษ โดยผู้วิจัยได้จัดทำการทดสอบก่อนเรียนและหลังเรียน รวมทั้งทำการคิดวิเคราะห์ผลคะแนน จากการศึกษาปรากฏว่า จากการทดสอบจากทักษะการอ่านภาษาอังกฤษจากคำศัพท์เกี่ยวกับสภาพภูมิอากาศ และทำแบบฝึกหัดที่กำหนดให้นั้น ทำให้นักเรียนมีความรู้ ความเข้าใจ และสามารถทำแบบทดสอบหลังเรียนได้ดียิ่งขึ้น ดังจะเห็นได้จากการเปรียบเทียบผลการทดสอบก่อนเรียนและหลังเรียนของนักเรียนที่เพิ่มขึ้น

 5.2.4 นักเรียนมีความพึงพอใจต่อการจัดกิจกรรมการเรียนการสอนภาษาอังกฤษด้วยวิธีการสอนแบบ 3Ps โดยภาพรวม ค่าเฉลี่ย เท่ากับ 4.65 จากค่าคะแนน 5 ระดับ โดยรวมที่ระดับมากที่สุด ซึ่งสอดคล้องกับผลการวิจัยของ วิไล ร่วมชาติ (2554) ได้ศึกษาค้นคว้า การพัฒนาทักษะการอ่านคำศัพท์ภาษาอังกฤษ พบว่า นักเรียนที่เป็นกลุ่มตัวอย่างนักเรียนชั้นประถมศึกษาปีที่ 5/2 โรงเรียนบ้านปงสนุก ภาคเรียนที่ 1 ปีการศึกษา 2549 จำนวน 18 คน ที่ได้เรียนการอ่านคำศัพท์ภาษาอังกฤษด้วยแบบฝึกการอ่านคำพ้องภาษาอังกฤษ-ไทย มีความสุขในการเรียนภาษาอังกฤษมีเจตคติที่ดีต่อวิชาภาษาอังกฤษและครูผู้สอนภาษาอังกฤษ ไม่เครียด และนักเรียนมีการรับรู้ถึงความสามารถของตนด้านการอ่านค่าศัพท์ภาษาอังกฤษสูงขึ้น

**5.3 ข้อเสนอแนะ**

 5.3.1 ข้อเสนอแนะในการนำผลการวิจัยไปใช้

 5.3.1.1 การศึกษาสภาพปัญหาและแนวทางในการจัดกิจกรรมการเรียนการสอนภาษาอังกฤษจากครูผู้สอนภาษาโดยการสัมภาณ์นั้น ทำให้ทราบปัญหาการจัดกิจกรรมการเรียนการสอนภาษาอังกฤษและยังเป็นสารสนเทศที่จะนำมาหาแนวทางในการแก้ปัญหาการอ่านและการเขียนคำศัพท์ภาษาอังกฤษด้วยวิธีการสอนแบบ3Ps ได้ การสอนแบบ 3Ps ยังเป็นกระบวนการที่นำมาใช้ในการเรียนรู้และเสริมสร้างนิสัยรักการอ่าน การเขียน คำศัพท์ ภาษาอังกฤษซึ่งเป็นคุณลักษณะของคน เก่ง ดี มีสุข แก่นักเรียนตามแนวปฏิรูปการเรียนรู้สำหรับครูในการนำกิจกรรมมาใช้ต้องศึกษารายละเอียดของการใช้ขั้นตอนการจัดกิจกรรมให้สอดคล้องกับแผนการเรียนรู้และควรเตรียมการสอนมาล่วงหน้าเพื่อเกิดความพร้อมในการจัดกิจกรรมการเรียนการสอน

 5.3.1.2 ประสิทธิภาพ แผนการจัดการเรียนรู้วิชาภาษาอังกฤษที่สอนด้วยวิธีสอนภาษาอังกฤษแบบ 3Ps เพื่อพัฒนาความสามารถในการอ่านและการเขียนคำพื้นฐานภาษาอังกฤษควรเป็นแผนการจัดการเรียนรู้ที่ประกอบด้วยขั้นตอนการสอนที่กระตุ้นให้นักเรียนมีความสนในการการอ่าน และการเขียนผ่านกิจกรรมการฝึกที่หลากหลายโดยมุ่งเน้นให้นักเรียนได้ฝึกอ่าน เขียน ด้วยตนเองผ่านกิจกรรมใกล้ตัวที่สอดคล้องกับชีวิตประจำวันของนักเรียน

 5.3.1.3 การประเมินผลการเรียนรู้ด้วยแบบทดสอบก่อนเรียน กับแบบทดสอบหลังเรียนเพื่อเปรียบเทียบความสามารถในการอ่านและการเขียนคำศัพท์พื้นฐานภาษาอังกฤษของนักเรียนชั้นประถมศึกษาปีที่ 6 ด้วยวิธีการสอนแบบ 3Ps ทำให้ทราบพัฒนาการเรียนรู้ของผู้เรียนตามวัตถุประสงค์ จึงเป็นวิธีการประเมินผลการเรียนรู้ของผู้เรียนที่ครูควรทำ

 5.3.1.4 การประเมินความพึงความพึงพอใจของผู้เรียนต่อการจัดกิจกรรมการเรียนการสอนภาษาอังกฤษด้วยวิธีการสอนแบบ 3Ps ทำให้ทราบถึงความสนใจในการจัดกิจกรรมการเรียนรู้ของผู้เรียนอย่างมีความสุข และมีความหมาย ซึ่งจะเป็นผลดีที่ส่งผลถึงประสิทธิภาพการเรียนรู้ของผู้เรียนอย่างมีคุณภาพด้วย

 5.3.2 ข้อเสนอแนะในการทำวิจัยครั้งต่อไป

 5.3.2.1 ในการศึกษาการพัฒนาการจัดการเรียนการสอนภาษาอังกฤษด้วยวิธีการสอนแบบ 3Ps เป็นกระบวนการจัดกิจกรรมการเรียนรู้ที่ส่งเสริมความสามารถในการอ่านและเขียน การดำเนินการวิจัยครั้งนี้ผู้วิจัยใช้ศึกษาวิชาภาษาอังกฤษ ครูผู้สอนสามารถนำวิธีการสอนนี้
ไปประยุกต์ใช้สอนในวิชาภาษาไทยในระดับชั้นประถมศึกษาได้ ซึ่งจะเกี่ยวข้องการการฝึกอ่านและเขียนคำพื้นฐานภาษาอังกฤษได้ ซึ่งจะส่งผลดีต่อคุณภาพการศึกษาของสถานศึกษานั้น ๆ ได้

 5.3.2.2 การจัดประสบการณ์การเรียนรู้ให้กับผู้เรียนเพื่อให้เกิดความรู้ความจำที่ถาวรแม่นยำในคำศัพท์นั้น ครูผู้สอนควรกำหนดหมวดคำศัพท์ที่ใกล้ตัวนักเรียนมากที่สุด และฝึกการใช้คำศัพท์ ผ่านกิจกรรม เช่น เกม รูปภาพ สถานการณ์จำลอง จะส่งผลให้นักเรียนเกิดการเรียนรู้ที่ดี และมีความพึงพอใจต่อการเรียน

 5.3.2.3 การประเมินผลการเรียนรู้ครูควรทำการประเมินควบคู่กับการจัดกิจกรรมการเรียนการสอน ด้วยวิธีการประเมินที่เหมาะสมกับช่วงการจัดกิจกรรม เช่น การประเมินการเรียนรู้ด้วยวิธีการสังเกตพฤติกรรมการเรียนรู้ขณะจัดกิจกรรม การประเมินผลการเรียนรู้ก่อน และ หลังการจัดกิจกรรมเพื่อทราบผลการสอน จะสามารถทราบความก้าวหน้าทางการเรียนของผู้เรียนได้ตามเป้าหมายที่กำหนดไว้